Toukokuun alussa 1944 aluksen juuri saavuttua saattueen mukana Shanghaista Manilaan se sai määräyksen saattaa "Hatsushimon" kanssa uuden tankkerin "Hayasuin" Davaoon. Osasto liitettiin amiraali Ozawan 1. tukiryhmään, jonka mukana "Tsuga" osallistui kesäkuussa Filippiinienmeren taisteluun. Alus joutui 20. kesäkuuta Yhdysvaltain laivaston ilmavoimien lentokoneiden hyökkäyksen kohteeksi, mutta se selvisi vaurioitta. Sen suojaamat alukset "Hayasui" ja "Seiyomaru" saivat pommituksessa osumia. "Seiyomaru" jouduttiin upottamaan.